သင်ခန်းစာ (၉)

တပ်မက်ခြင်းကိုသတိပြုရှောင်ပါ

ဖေဖော်ဝါရီလ ၂၅ - မတ်လ ၃

**ဥပုသ်နေ့မွန်းလွဲပိုင်း ဖေဖော်ဝါရီလ ၂၅ ရက်**

ဖတ်ရန်ကျမ်းချက်များ။ ဟေရှာ၊ ၁၄း၁၂-၁၄။ ဧဖက်၊ ၅း၅။ ယောရှု၊ ၇။ ယောဟန်၊ ၁၂း၁-၈။

တမန်၊ ၅း၁-၁၁။ ၁ကော၊ ၁ဝး၁၃။

အလွတ်ကျမ်းချက်

 ‘‘ထိုမှတစ်ပါး၊ လောဘလွန်ကျူးခြင်းကို သတိနှင့်ကြဉ်ရှောင် ကြလော့။ အကြောင်းမူကား၊ စည်းစိမ် ရှိသော်လည်း စည်းစိမ်၌အသက် မတည်ဟု မိန့်တော်မူ၏’’ (လုကာ၊ ၁၂း၁၅)။

 လောဘတက်ခြင်းကိုအဓိပ္ပာယ်ဖွင့်ဆိုရာ၌ မိမိနှင့်မသက်ဆိုင်သော ကြွယ်ဝခြင်း၊ ဥစ္စာပစ္စည်းကို မတရား တပ်မက်ခြင်းဖြစ်သည်ဟု ဖော်ပြသည်။ လောဘ တက်ခြင်း၏နောက်ဆက်တွဲပြသနာ အလွန်ကြီးမားလှသည်။ လိမ်ရသည်၊ ခိုးရသည်၊ လူသတ်ရသည်အထိဖြစ်လာသောအကျိုးဆက်ကြောင့် ဘုရားသခင် သည် မိမိ၏ ပညတ်တော်၌ ပြတ်သားစွာဆန့်ကျင်ထားခြင်းဖြစ်သည်။ ‘‘ကိုယ်နှင့် စပ်ဆိုင်သောသူ၏အိမ်ကို တပ်မက် လိုချင် သောစိတ်မရှိစေနှင့်။ ကိုယ်နှင့်စပ်ဆိုင် သောသူ၏မယား၊ သူ၏ကျွန်ယောက်ျား၊ မိန်းမ၊ နွား၊ မြည်းမှစ၍ ကိုယ်နှင့် စပ်ဆိုင်သောသူ၏ဥစ္စာတစ်စုံတစ်ခုကိုမျှ တပ်မက်လိုချင်သောစိတ်မရှိစေနှင့်ဟု မိန့်တော်မူ၏’’ (ထွက်၊ ၂ဝး၁၇)။

 လောဘလွန်ကျူးခြင်းကြောင့် အပြစ်များဆက်တိုက်လိုက်လာပြီး နောက်ဆုံး ဘုရားသခင်၏ နိုင်ငံတော် သို့ ဝင်ရသောအခွင့်မရတော့ပါ။ ‘‘မတရား သောသူတို့သည် ဘုရားသခင်၏နိုင်ငံတော်ကို အမွေမခံရသည်ကို သင်တို့ မသိကြသလော။ အလွဲမယူကြနှင့်။ မတရားသောမေထုန်မှီဝဲသောသူ၊ ရုပ်တုကိုးကွယ်သောသူ၊ သူ့မယားကိုပြစ်မှားသောသူ၊ ယောက်ျားချင်း မေထုန်ကိုဦပသောသူ၊ ထိုအမှုကိုခံသောသူ၊ သူ့ဥစ္စာကိုခိုးသောသူ၊ လောဘ လွန်ကျူးသောသူ၊ သေရည်သေရက်နှင့်ယစ်မူးသောသူ၊ ဆဲရေးကဲ့ရဲ့သောသူ၊ အနိုင်အထက် လုယူသော သူတို့သည် ဘုရားသခင်၏နိုင်ငံတော်ကို အမွေမခံရကြ’’ (၁ကော၊ ၆း၉၊၁ဝ)။

 လောဘလွန်ကျူးခြင်းကြောင့် မတရားမှု၊ ရုပ်တုကိုးကွယ်မှု၊ မေထုန် မှားယွင်းမှု၊ ပြစ်မှားခြင်း အမှုများ ဖြစ်လာစေပါသလား။ ကျမ်းချက်၏ဖော်ပြချက် အရ၊ ယခုအပတ် ကျွန်ုပ်တို့ သင်ခန်းစာများကို ရှာယူမှတ်သားပြီး မည်မျှဆိုးကြောင်း ကိုသိလျက် ကျော်လွားသွားနိုင်ရန်အတွက်ဖြစ်သည်။

**အပြစ်၏မူလအစအရင်းခံနေရာ တနင်္ဂနွေနေ့ ဖေဖော်ဝါရီလ ၂၆ ရက်**

 မကြာခဏမေးခွန်းများကြားရလေ့ရှိသည်။ ဘုရားရှင်၏စကြဝဠာ အတွင်း အပြစ်မည် သို့ဝင်ရောက်လာ ကြောင်းနှင့် နားလည်နိုင်သောအကျိုး အကြောင်းကိုလည်း ရရှိနိုင်ပါသည်။ ကျွနု်ပ်တို့သိထားပါပြီ။ အားလုံး မဟုတ် သည့်တိုင် အစိတ်အပိုင်းတစ်ခုအနေဖြင့် သိရှိထားရသည်။ စိတ်နှလုံးထဲမှ တည်လာသော လောဘ လွန်ကျူးခြင်းကြောင့်ဖြစ်ရသည်။ လောဘတက်ခဲ့သော ကြောင့် အပြစ်ဝင်လာရခြင်းဖြစ်နိုင်သည်။

 ဟေရှာ၊ ၁၄း၁၂-၁၄ ကိုဖတ်ပါ။ လူစီဖာမည်သို့ကျဆုံးရခြင်းအကြောင်း ကို အစဖော်ပေးထားသနည်း။ လူသားများကျဆုံးရန် စာတန်သည် မည်သို့သော လောဘစိတ်ကိုဆွပေးခဲ့သနည်း။

--------------------------------------------------------------------------------------------------

ကောင်းကင်ဗိုလ်ခြေတကာတို့၏ ခေါင်းဆောင်အဖြစ်ရရှိနေသော ရာထူးကို တင်းတိမ်ခြင်းမရှိခဲ့ပါ။ ဖန်ဆင်းရှင် တစ်ဦးတည်းသာ ခံထိုက်သော ရာထူးကို လောဘတပ်မက်သေးသည်။ ထာဝရဘုရားကို ချီးမြှောက်ဂုဏ်ပြု ရမည့်အစား၊ ဖန်ဆင်းခံသတ္တဝါအားလုံးအား ထာဝရဘုရားကို ထိုသို့ဂုဏ်ဦပ ချီးမြှင့်ရမည်ဟု သွန်သင်ဆုံးမ ပေးရမည့်အစား တလွဲကောက်ပြီး ထာဝရဘုရား အစား မိမိကိုဂုဏ်ဦပရမည်၊ ချီးမြှောက်ရမည်ဟု မှားယွင်းစွာ တပ်မက်ခြင်း လောဘ ဇောတက်ခဲ့သည်။ ခမည်းတော်နှင့်သားတော်နှင့်သာ ထိုက်တန်သောဘုန်းတန်ခိုး တော်ကို အလွန်တပ်မက်လောဘတက်ခဲ့သည်။ သခင်ခရစ်တော်တစ်ပါးတည်း သာလျှင် ကောင်းကင်တမန်တကာတို့၏ ကိုးကွယ်ရာအရှင်ဖြစ်ရမည်’’ (Ellen G. White, Patriarchs and Prophets, p. 35).

 ဧဖက်၊ ၅း၅ နှင့် ကောလောသဲ၊ ၃း၅ ကိုဖတ်ပါ။ လောဘတပ်မက် ခြင်းအကြောင်းကို ရှင်ပေါလု မည်သို့ ပြောထားသနည်း။ အဘယ်ကြောင့်နည်း။

--------------------------------------------------------------------------------------------------

 လောဘလွန်ကျူးခြင်းအကြောင်းကို ရှင်ပေါလုသည် ရုပ်တုနှင့်နှိုင်းယှဉ် ပြီး နှစ်ကြိမ်တိုင်တိုင် ဖော်ပြ ထား သည်။ လူများတို့သည် ဝတ်ဦပကိုးကွယ်ခြင်း ပြုရာ၌ ရုပ်တုကိုအသုံးပြုတတ်ကြသည်။ ထာဝရဘုရားထက် အခြားအရာများကို ပို၍နှစ်မြှုပ်ထားလေ့ရှိသည်။ ဖန်ဆင်းရှင်ထက် ဖန်ဆင်းခြင်းခံအရာများကို ပို၍ အလေး ထား ကြသည် (ရောမ၊ ၁း၂၅)။ လောဘသည် ကျွန်ုပ်တို့ရှိသင့်ရမည့် အကြောင်းထက်ပိုသောကိစ္စကို ဖြစ်စေပါသလား။ ဆန္ဒကိုပြင်းထန်စွာတိုက်တွန်း ပြီး ဆိုးရွားစွာမလိုသောအရာကို တောင့်တစေပါသလား။ ကိုယ်အလိုကို ဘုရား ထက်ပို၍ ဦးစားပေးစေပါသလား။

 လူစီဖာသည် ထိုသို့ဖြစ်ခဲ့သည်ကို ကျွန်ုပ်တို့သံသယစိတ်ရှိစရာအကြောင်း မရှိပါ။ ပထမဦးစွာ သူ၏ဆန္ဒ လောဘသည် သူ့ကိုမှားယွင်းခြင်းလမ်းသို့ ပို့ဆောင် သွားခဲ့သည်။ ကျွန်ုပ်တို့လည်း ထိုနည်းတူပင်ဖြစ်မည်။ ပညတ်တော်သည် လောဘတပ်မက်ခြင်းကိုဆန့်ကျင်ထားသည်။ ပညတ်တစ်ချက်ကိုချိုးဖောက်လျှင် အခြား ပညတ် ချက်များကိုလည်း ဆက်တိုက်ချိုးဖောက်ပြီးသားဖြစ်သွားမည်။’’ (၂ရာ၊ ၁၁) ကိုဖတ်ပါ။

 ၁တိ၊ ၆း၆၊၇ ကိုဖတ်ပါ။ လောဘလွန်ကျူးခြင်းကိုကာသတ်နိုင်ရန် ရှင်ပေါလု မည်သို့ ရေးသား ဆုံးမထား ခဲ့သနည်း။

**တပ်အတွင်းသက်ရောက်မှုဖြစ်စေသောကျိန်ခြင်းတစ်ရပ် တနင်္လာနေ့ ဖေဖော်ဝါရီလ ၂၇ ရက်**

 ဣသရေလလူမျိုးတို့ ရှေးခေတ်ရာဇဝင်အရ၊ အငြင်းပွားဖွယ်ကိစ္စ တစ်ခုဖြစ်ခဲ့သည်။ နှစ်ပေါင်း (၄ဝ) တော၌လှည့်လည်ရပြီးနောက် နောက်ဆုံးမှာ ကတိတော်ထားရာပြည်အတွင်း ဝင်ရောက်ခဲ့သည်။ အံ့ဖွယ် နိမိတ်လက္ခဏာကြီးကို မြင်ရပြီး ဝင်ရောက်သိမ်းပိုက်နိုင်ခြင်းဖြစ်သည်။ ဣသရေလသားသမီးတို့သည် ယော်ဒန် မြစ်ကိုဖြတ်ကူးခဲ့ရသည်။ ရေကြီးရေထရက်၊ ရေလျှံနေသောအချိန် မှာပင် မြစ်သည်ခန်းခြောက်ကာ ဖြောင့်ဖြူး သောလမ်း ခြေလျင်ခရီးကိုနှင်ခဲ့ ကြရသည်။ ထိုသို့မြစ်ကိုခြောက်သွေ့သောကုန်းမြေအဖြစ် ဖြတ်လျှောက်သွား သည်ကို ခါနာန်မင်းကြီးသိမြင်ရသောအခါ မာနစိတ်ကြီးအရည်ပျော်ဆင်း သွားတော့သည်။ ဣသရေလလူတို့ကို ရင်ဆိုင်တိုက်ခိုက်ရဲသောသတ္တိ အကုန် ပျောက်သွားကြသည် (ယောရှု၊ ၅း၁)။

 ယေရိခေါဦမြို့ရိုးကြီးနှင့်ရဲတိုက်ကြီးများကိုဖြိုချပြီး ခါနာန်လူမျိုးကို တိုက်ခိုက်ရန်ကိစ္စသည် အရေး အကြီးဆုံး နံပါတ် (၁) ဖြစ်သည်။ ထိုယေရိခေါမြို့ ကိုတိုက်ခိုက်သိမ်းပိုက်နိုင်သူရှိမည်ဟု ယုံကြည်သူမရှိ၊ ယောရှု ကိုယ်တိုင်ပင် မြို၌ရိုးနှင့်ရဲတိုက်များကိုဖြိုချရန်မှာ လုံးဝမဖြစ်နိုင်ဟု ခံယူထားသည်။ ထို့ကြောင့် ယောရှု ဆုတောင်း ခဲ့သည်။ ဆုတောင်းသည်အတိုင်း ဘုရားသခင်သည် ယေရိခေါ မြို့ရိုးပြိုကျ၍၊ မြို့သည် ပျက်စီးသွားမည့် အစီအစဉ်ကို ယောရှုအားဖော်ပြခဲ့သည်။ ထိုအစီအစဉ်အတိုင်း ဣသရေလလူတို့လိုက်လျှောက်ကြသည်။ သို့သော် မကောင်းသောဆုံးဖြတ်ချက်သည်လည်း ဝင်ရောက်လာသည်။

 ယောရှု (၇) ကိုဖတ်ပါ။ ယေရိခေါဦမိ့ကြီးကိုအောင်မြင်ပြီးနောက် မည်သည့်အရာဖြစ်ပျက်ခဲ့သေး သနည်း။ ထိုအကြောင်းကို ကျွန်ုပ်တို့အတွက် မည်သို့သင်ခန်းစာယူရမည်နည်း။

--------------------------------------------------------------------------------------------------

 အာခန်ပြုသောလောဘတပ်မက်ခြင်း၊ မြင်ရသောပစ္စည်းများကိုလိုချင်ခြင်းကိစ္စကြောင့် ဣသရေလ တစ်မျိုးလုံးပြသနာနှင့်ရင်ဆိုင်ခဲ့ရသည်။ ဟေဗြဲ ဝေါဟာရဖြစ်သော “chmd” ကို အနက်အဓိပ္ပာယ်ပြန်ရာ၌ သမ္မာကျမ်းစာ အချို့နေရာများတို့တွင် သက်ညှာလွန်းသောစကားလုံးဖြင့် အသုံးပြုထားသည်။ ထိုဝေါဟာ၏ အခြေအမြစ်ကို ဒံ၊ ၉း၂၃ ၌ ကောင်းကင်တမန်ဂါဗြေလသည် ဒံယေလကို ‘‘အလွန်ချစ်ဖွယ်ကောင်းသောလူ’’ ဟု ခေါ်ဆိုသည်။

 ထိုကိစ္စအကြောင်းကြောင့် “chmd” ဆိုသောဝေါဟာရသည် သတင်း ဆိုးကြီးအဖြစ်တင်စားခေါ်ဆိုသော သဘောသက်ရောက်ကာ ဘုရားသခင်၏ ရှင်းလင်းပြတ်သားလှသောအမိန့်တော်ကိုနာခံပြီး မြို့ကြီးများကို တိုက်ခိုက် ဖျက်ဆီးသောအခါမှာ မည်သည့်အရာတစ်စုံတစ်ခုမျှ ချန်ထားခြင်းမပြုရဖြစ်သည် (ယောရှု၊ ၆း၁၈၊၁၉)။ အာခန်၏လုပ်ရပ်အမှားကြီးသည် လူမျိုးတစ်မျိုးလုံး အပေါ် ကျိန်ခြင်းကိုသက်ရောက်စေသည်။ ထိုကြောင့် အာဣမြို့ကို သွားရောက် တိုက်ခိုက်သောအခါမှာ ယောရှုအလွန်စိတ်ပျက်ခဲ့ရသည်။ ‘‘ခါနနိလူအစ ရှိသောဤပြည်သူပြည်သားအပေါင်းတို့သည် ထိုသတင်းကိုကြားလျှင်၊ အကျွန်ုပ် တို့ကိုဝိုင်း၍ အကျွန်ုပ်တို့၏ နာမည်ကို မြေကြီးမှပယ်ရှင်းကြပါလိမ့်မည်။ ကိုယ်တော်သည် ကြီးမြတ်သောနာမတော်အဖို့အလိုငှာ အဘယ်သို့ပြုတော်မူမည်နည်းဟု လျှောက်ဆို၏’’ (ယောရှု၊ ၇း၉)။ တစ်နည်းဆိုရသော် ဘုရားသခင်သည် မြို့ကြီးများကို တိုက်ခိုက်သိမ်းပိုက်အောင်မြင်စေ၍၊ ကိုယ်တော်၏ ဘုန်းတန်ခိုးတော်၊ ကိုယ်တော်၏လူတို့အား လုပ်ဆောင်စေတော်မူသောအမှုကို ပတ်ဝန်းကျင်ရှိလူများအားသိစေဖို့ရန် အလိုတော်ရှိသည်။ ဣသရေလ လူတို့၏ အောင်မြင်မှုသည် ထူးဆန်းသောနည်းလမ်းများနှင့် အောင်မြင်ခဲ့ခြင်းဖြစ်သည်။ သို့ဖြစ်၍ ‘‘ယာဝဲ’’ အရှင်၏ဘုန်းတန်ခိုးတော်အကြောင်းကို တိုင်းနိုင်ငံအားလုံး က ဝန်ခံလာရန်အတွက်ဖြစ်သည်။ ယခုတွင် ထင်သည့် အတိုင်းပင် အာဣမြို့ ကိုသွားရောက်တိုက်ခိုက်သောအခါ တပ်လှန်ခဲ့ရသည်။ လူအသက်များစွာ ဆုံးရှုံးခဲ့ရသည်။ ဣသရေလနှင့်ဘုရားသခင်၏ဘုန်းတော်အသရေပျက်ခဲ့ရသည်။

 အာခန်ပြုခဲ့သောအမှုသည် မည်မျှလွယ်သည်ကို စဉ်းစားပါ။ ဖျက်ဆီး ပစ်သောပမာဏနှင့် သူကိုယ်တိုင် တပ်မက်၍ယူခဲ့မိသောပစ္စည်းကလေးသည် အလွန်ကွာခြားလှပါသည်။ ယူမိသောအရာသည် အနည်းငယ်မှ အနည်းငယ် သာဖြစ်သည်။ မည်သူမျှလည်းမရိပ်မိခဲ့၊ ထိခိုက်နစ်နာစေလောက်သောပစ္စည်း လည်းမဟုတ်ပါ။ ကျွန်ုပ်၏မိသားစုသည် ငွေအနည်းငယ်လိုအပ်နေပါ၍ ထိုအပြစ်မျိုးနှင့်မကြုံရအောင် မည်သို့ကာကွယ်ထားနိုင် မည်နည်း။ အလွန် အန္တရာယ်ကြီးသောကိစ္စဖြစ်နေပါသလား။

**ယုဒ၏စိတ်သဘောထား အင်္ဂါနေ့ ဖေဖော်ဝါရီလ ၂၈ ရက်**

 သမ္မာကျမ်းစာတွင် အထင်ကရကျော်ကြားသောအကြောင်းမှာ ယုဒရှကာရုတ်အကြောင်းဖြစ်သည်။ ယင်းပုဂ္ဂိုလ်သည် အခြားတပည့်တော် (၁၁) ဦးကဲ့သို့ပင် နောက်တော်သို့လိုက်ရသောအခွင့်ရရှိသည်။ ယေရှုရှင်နှင့် အနီးကပ် နေရသောအခွင့်နှင့် ထာဝရအမှန်တရားကို သင်ယူလေ့လာရသောအခွင့်ရှိသည်။ ယုဒရှကာရုတ်ကဲ့သို့ ယေရှုရှင်ကိုမမြင်ဖူး၊ သတင်းမကြားဖူးသောပုဂ္ဂိုလ်များသည် အလွန်သနားစရာကောင်းပါသည်။ ယုဒသည် ကယ်တင်ခြင်းကို ရပိုင်ပါလျက်နှင့် ထာဝရဆုံးရှုံးခဲ့ရသည်။ အဘယ်ကြောင့်ဖြစ်ရသနည်း။ အဖြေမှာ စကား တစ်လုံးဖြင့် ပင် တိကနဲပေးရလျှင် ‘‘လောဘကြောင့်’’ သူ၏ စိတ်ကိုအလိုလိုက်ခြင်းကြောင့်ဖြစ်သည်။

 ယောဟန်၊ ၁၂း၁-၈ ကိုဖတ်ပါ။ မာရိပြုခဲ့သောလုပ်ရပ်ကြောင့် ယုဒသည် မည်သို့တုံ့ပြန်ခဲ့သနည်း။ ယေရှုရှင်မည်သို့ထုချေပေးခဲ့သနည်း။

--------------------------------------------------------------------------------------------------

 ကယ်တင်ရှင်သည် နူးညံ့စွာပင် ယုဒ၏လောဘကို မှတ်ချက်ပြုခဲ့ သော်လည်း ယုဒသည် စိတ်ဆိုး မာန်ဆိုး ဖြင့် နန်းတော်သို့ချက်ချင်းသွားပြီး ယဇ်ပုရောဟိတ်မင်းကြီးကို တွေ့ဆုံခဲ့သည်။ ထိုုနေရာမှာ ယေရှုရှင်ကိုရန်လို သောသူများ စုဝေးနေကြသည်။ ထိုသူတို့၏လက်ထဲသို့ ကိုယ်တော်ကိုအပ်နှံ ရောင်းချလိုက်သောငွေပမာဏသည် မာရိလောင်းသောဆီမွေး၏အဖိုးထက် များစွာ နည်းနေပါသေးသည် (မဿဲ၊ ၂၆း၁၄-၁၆)။

 ယုဒ၌မည်သို့ဖြစ်သွားသနည်း။ သူသည် အခွင့်အရေးများစွာရရှိ ထားခဲ့သည်။ ရခဲသော အခွင့် အရေးများ ပင်ဖြစ်သည်။ ထိုသို့ရရှိပါလျက် အဘယ်ကြောင့် မကောင်းသောလုပ်ရပ်ကိုပြုခဲ့သနည်း။ အယ်လင်ဂျီဝှိုက်၏ ရေးသားချက်၌ ယုဒ၏အကြောင်းကို ဤသို့ရေးသားထားသည် ‘‘ယုဒသည် သူ၏ကြီးမြတ်တော် မူသော သခင် ဆရာကိုချစ်လည်းချစ်၊ ကိုယ်တော်နှင့်အတူလည်း နေချင်ပါသည်။ သူ၏အသက်တာစာရိတ္တကို ပြုပြင် ပြောင်းလဲ ချင်သောသဘော လည်းရှိသည်။ ထိုသို့သောရည်ရွယ်ချက်ဖြင့် ယေရှုရှင်နှင့်နီးကပ်စွာနေပြီး ပြုပြင်သွားမည်ဟု မျှော်လင့်ချက်ထား၏။ ကယ်တင်ရှင်သည် ယုဒကို နစ်နစ်ကာကာ မပြောခဲ့ပါ။ တပည့်တော် တစ်ဆယ့်နှစ်ပါးထဲ၌ နေရာပေးခဲ့သည်။ အမှုတော်ဆောင်တစ်ဦးကဲ့သို့ အလုပ်လုပ်မည်ဟု အခွင့်ပေးခဲ့သည်။ နာမကျန်း သူများ၊ နတ်ဆိုး စွဲသူများကို ကုသပျောက်ကင်းမောင်းထုတ်နိုင်စွမ်းတန်ခိုးကို လည်းသူပေးခဲ့သည်။ သို့သော် ယုဒသည် ခရစ်တော်ရှင် အလိုရှိသော သတ်မှတ်ချက်သို့ရောက်အောင်မပြုနိုင်ခဲ့ပါ’’ (The Desire of Ages, p. 716).

 အဆုံးမှာ ကျွန်ုပ်တို့အားလုံးသည်လည်း ထိုသို့စာရိတ္တပျက်ခြင်းမျိုး ရှိဖူးကြသည်။ အကယ်၍ ဆက်ကပ် အပ်နှံခြင်းသဘောရှိလျှင် ဘုရားရှင်သည် ကျွန်ုပ်တို့ကို တန်ခိုးပေး၍ အောင်မြင်ရခြင်းအခွင့်ကို ပိုင်ဆိုင်စေ လိမ့်မည်။ သို့သော် ယုဒသည် အပြည့်အဝဆက်ကပ်မှုမပြုခဲ့ချေ။ လောဘလွန်ကျူးခြင်း အပြစ်ကို သူပြုခဲ့သည်။ ခရစ်တော်ပေးသောတန်ခိုးကို အပြည့်အဝအသုံးပြုခြင်း မရှိ။ နောက်ဆုံး၌ ဝမ်းနည်းစရာနှင့် အဆုံးသတ်သွား ရသည်။

 ကျွန်ုပ်တို့အားလုံးသည် လောဘရှိသောသဘောထားမရှိသူရှိပါသလား။ ငွေကိုတပ်မက်မည်၊ ထိုတပ်မက် ခြင်းသည် စိတ်နှလုံးထဲမှစတင်လာသည်။ ခိုးဝှက်ရသည်အထိ ဖြစ်လာသည်။ ခရစ်တော်ကို အပ်နှံရောင်းချသည် အထိ ဖြစ်လာခဲ့ကြသည်။

 လောဘသည် ကျွန်ုပ်တို့အတွက် မည်မျှကြောက်ဖွယ်ကောင်းကြောင်း သင်ခန်းစာဖြစ်သည်။ အစပိုင်း တွင် သေးငယ်သောကိစ္စဟုထင်ရသော်လည်း စိတ်နှလုံးထဲမှစတင်လာသောလောဘသည် ဒုက္ခကြီးကြီး ကျယ်ကျယ် နှင့် ထာဝရ အသက်ဆုံးရှုံးရသည်အထိ ဖြစ်သွားလိမ့်မည်။

**အာနနိနှင့်ရှဖိရေ ဗုဒ္ဓဟူးနေ့ မတ်လ ၁ ရက်**

 အသင်းသားတစ်ယောက် စိတ်လှုပ်ရှားရသောအချိန်မျိုးဖြစ်ခဲ့သည်။ သန့်ရှင်းသော ဝိညာဉ်တော် ဆင်းသက်ခဲ့ချိန်နှင့် မရှေးမနှောင်းဖြစ်သည်။ ပင်တေကုတ္တေပွဲပြီးဆုံးသည်မှာလည်းမကြာသေး၊ တမန်တော်တို့ သည်လည်း တန်ခိုးတော်နှင့်အတူ ဟောပြောဆုံးမနေကြသည်။ လူထောင်ချီ၍ အသင်းတော် နှင့်ပေါင်းစည်း လာကြသည်

 ‘‘ထိုသို့ဆုတောင်းပတ္တနာပြုပြီးမှ၊ စုဝေးသောအရပ်သည်တုန်လှုပ်၍၊ ထိုသူအပေါင်းတို့သည် သန့်ရှင်းသောဝိညာဉ်တော်နှင့်ပြည့်သဖြင့်၊ ဘုရားသခင် ၏နှုတ်ကပတ်တရားတော်ကို ရဲရင့်စွာဟောပြောကြ၏။ ယုံကြည်သောသူ အပေါင်းတို့သည်လည်း စိတ်နှလုံးတညီတညွတ်တည်းရှိကြ၍၊ အဘယ်သူမျှ မိမိဥစ္စာ တစ်စုံတစ်ခုကို ငါ့ဥစ္စာဟူ၍မဆိုဘဲလျက်၊ ရှိသမျှသောဥစ္စာတို့ကို ဆက်ဆံသဖြင့် သုံးဆောင်ကြ၏’’ (တမန်၊ ၄း၃၁၊၃၂)။

 ရှေးဦးအသင်းတော်နှင့်ပါဝင်လုပ်ဆောင်ရသော အခွင့်အရေးသည် အာနနိနှင့်ရှဖိရေတို့နှစ်ဦးအတွက် မည်မျှဂုဏ်ယူဖွယ်ဖြစ်သနည်း။ အသင်းတော် သည် တိုးတက်သည်အလျောက် သန့်ရှင်းသောဝိညာဉ်တော်သည် အသင်းတော် နှင့်အတူရှိကြောင်းကို မျက်မြင်တွေ့နေရသည်။ ‘‘ထိုသူတို့တွင် ဆင်းရဲသော သူတစ်ယောက်မျှမရှိ။ အကြောင်းမူကား၊ အိမ်၊ မြေကွက်ကိုပိုင်သောသူရှိသမျှ တို့သည် ရောင်းပြီးလျှင်၊ ရသောအဖိုးကိုယူဆောင်ခဲ့၍၊ တမန်တော်တို့၏ခြေရင်း၌ ထားကြသဖြင့်၊ လူများဆင်းရဲသည်အတိုင်း အသီးအသီးတို့အား ဝေငှပေးကမ်း ကြ၏’’ (တမန်၊ ၄း၃၄၊၃၅)။

 ထိုအခြေအနေမျိုးဖြစ်ရကား အာနနိနှင့်ရှဖိရေတို့သည်လည်း စိတ်အား ထက်သန်လာကာ သိုက်သိုက် မြိုက်မြိုက်တိုးတက်နေသောအသင်းတော်၏ အလုပ်တွင် ပါဝင်ချင်ကြသည်။ မိမိတို့၌ရှိသော ဥစ္စာတချို့ကို ရောင်းချပြီး အသင်းတော်ကိုလှူဒါန်းကာ သာယာသောနှစ်သိမ့်စိတ်ဖြင့် အမှုတော်ကို မြင်လိုကြသည်။

 တမန်၊ ၅း၁-၁၁ ကိုဖတ်ပါ။ ငွေတချို့တစ်ဝက်ကို တိတ်တိတ် ကလေးယူထားပြီး မုသားစကားသုံးလျက် အလှူငွေထည့်ဝင်ခြင်းသည် မည်မျှ ဆိုးရွားသည်ဟု သင်ထင်ပါသနည်း။ အပြစ်ခံသွားရသောစီရင်ခြင်းအပေါ် မည်သို့သဘောထားပါသနည်း။

 သူတို့သည် အမှုတော်အတွက်စိတ်ရင်းစေတနာနှင့်ပြည့်ဝသည်ဟု အမြင်ပေါ်လွင်ခဲ့သည်။ မည်သို့ဖြစ် ပါစေ၊ အာနနိနှင့်ရှဖိရေတို့သည် လောဘ တပ်မက်ခြင်းလွန်ကဲလာကာ သန့်ရှင်းသော ဝိညာဉ်တော်ကို ပြစ်မှားလိမ်လည်ခဲ့မိ သည်။ ပေးထားသောကတိသစ္စာကိုဖောက်ဖျက်ကာ ကောင်းချီးခံစားရပါလျက်ကို သတိချပ် ရန် အစဉ်သတိပေးခြင်းခံရသော်လည်း စိတ်နှလုံးထဲ၌ ဖော်ပြန်ခြင်း စိတ်ဝင်လာကာ ဆန္ဒကိုဦးစားပေးပြီး ခရစ်တော်ရှင်၏ ကြီးမြတ်သော အမှုတော်အကြောင်းကို ဥပေက္ခာပြုသွားတတ်သည် (Ellen G. White, The Acts of Apostles, p 72). တစ်နည်းဆိုရသော် အကောင်းဆုံးသဘောထားမျိုးနှင့် အစပြုခဲ့သည့်တိုင် သူတို့သည် လောဘ တပ်မက်ခြင်းစိတ်ကြောင့် ဟန်မဆောင်နိုင်တော့ဘဲ အတွင်းစိတ်အားလုံးပေါ်လာရတော့သည်။

 ‘‘သင်းဝင်သူအပေါင်းတို့မှစ၍ ထိုအကြောင်းအရာများကိုကြားရသော သူအပေါင်းတို့သည် အလွန် ကြောက်လန့်ခြင်းသို့ရောက်ကြ၏’’ (တမန်၊ ၅း၁၁)။ ထိုအခြင်းအရာဖြစ်ပြီးနောက် လူအပေါင်းတို့သည် မိမိတို့ ယူဆောင်လာသော အလှူများအတွက် ပို၍သတိကြီးစွာထားကြသည်။ ဆယ်ဖို့တစ်ဖို့ပေးခြင်း၌ အထူး သတိ ရှိကြ ၏။ သို့သော် ထိုဝမ်းနည်းဖွယ်ရာဇဝင်ကြီးသည် ဆယ်ဖို့ တစ်ဖို့နှင့်ဆိုင်သောသတိပေးခြင်းနှင့် လုံးဝမသက်ဆိုင်ပါ။ လောဘတပ်မက် ခြင်းအကြောင်းကိုသာ သွန်သင်ဆုံးမသော ကြောက်ဖွယ်အမှုတစ်ခုဖြစ်စေပါ သလား။

လောဘကိုအနိုင်ယူခြင်း ကြာသပတေးနေ့ မတ်လ ၂ ရက်

 လောဘသည် စိတ်နှင့်ပတ်သက်သည်။ ဝါကြွားခြင်းနှင့်တစ်ကိုယ် ကောင်းစိတ်၊ တချို့သောအချိန်များမှာ သတိလက်လွတ်ဖြစ်သွားရခြင်းလည်း ဖြစ်သည်။ သေလုမြောပါးအထိ လိမ်လည်မှုမျိုးဖြစ်လာသည်။ အပြစ်ကို အနိုင်ယူနိုင်ရန်ခက်ခဲပါသည်။ မုသားပြောခြင်းအပြစ်၊ ကိလေသာတဏှာကိစ္စ၊ ခိုးဝှက်ခြင်း၊ ရုပ်တုကိုးကွယ်ခြင်း၊ ဥပုသ်နေ့ချိုးဖောက်ခြင်း စသည်တို့သည် အပြစ်ဖြစ်၍ ရှောင်ရန်လည်းခက်လှသည်။ သို့သော် ထိုအခြင်းအရာ ကိစ္စများ သည် လူမြင်နိုင်သောကိစ္စဖြစ်သည်။ အတွေးစိတ်အတွင်းသဘောကို ချိုးနှိမ် နိုင်ဖို့ရန်မှာ သာ၍ခက်ခဲ ပါသလား။ ယင်းသည်လည်း ထိခိုက်နစ်နာစေတတ်သောအပြစ်ပင်ဖြစ်သည်။

 ၁ကော၊ ၁ဝး၁၃ ကိုဖတ်ပါ။ မည်သည့်ကတိတော်မျိုးကိုပေးခဲ့သနည်း။ လောဘလွန်ကျူးခြင်း သဘောကို နားလည်ရန် မည်မျှအရေးကြီးကြောင်းဖော်ပြ ထားသနည်း။

--------------------------------------------------------------------------------------------------

 ဘုရားရှင်၏ဘုန်းတန်ခိုးတော်ကြောင့်သာ မုသားဆိုတတ်သောစိတ် သဘောထားများကို ကွယ်ကာ ပေးနိုင် ပါမည်ဖြစ်သည်ဟု ဆိုလိုပါသလား။

 (၁) ဘုရားသခင်ကိုမှီခိုကိုးစားလျက် အမှုတော်ကိုဆောင်ရွက်ရင်း ဘုရားရှင်၏မိသားစုဝင်အဖြစ်ခံယူပါ။ ‘‘သို့မဟုတ် ထာဝရဘုရားအားဝတ်မဦပ ကောင်းဟုသင်တို့ထင်လျှင်၊ မြစ်ကြီးတစ်ဖက်၌၊ ဘိုးဘေးတို့ ဝတ်ပြုသောဘုရား .......ငါနှင့်ငါ့အိမ်သားဖြစ်လျှင် ထာဝရဘုရားကိုသာဝတ်ဦပမည်’’ (ယောရှု၊ ၂၄း၁၅)။

 (၂) နေ့စဉ်ရက်ဆက်ဆုတောင်းခြင်းအမှုကိုဦပ၍၊ ဆုတောင်းတိုင်း မဿဲ၊ ၆း၁၃၊ ‘‘အပြစ် သွေးဆောင် ရာသို့ မလိုက်မပါစေဘဲ၊ မကောင်းသော အမှုအရာမှလည်း ကယ်နှုတ်တော်မူပါ။ အစိုးပိုင်သော အခွင့်နှင့် ဘုန်းတန်ခိုး အာနုဘော်သည် ကမ္ဘာအဆက်ဆက်ကိုယ်တော်၌ရှိပါ၏။’’ ဆုတောင်း ချက်အပိုင်းကိုလည်း ထည့်ရန် မမေ့ပါနှင့်။ စိတ်ထဲလောဘတပ်မက်ခြင်း ဝင်လာတိုင်း ယင်းဆုတောင်းချက်ကိုသတိရပါ။ သမ္မာ ကျမ်းစာထဲမှ ကတိတော် ရှိသည်အတိုင်း သင်ကျော်လွန်အောင်မြင်သွားစေရန် ရှာဖွေဖတ်ရှုပါ။ ဥပမာ ၁ကော၊ ၁ဝး၁၃ ကဲ့သို့ကျမ်းချက်မျိုးဖြစ်သည်။

 (၃) သမ္မာကျမ်းစာကိုမပျက်တမ်းလေ့လာဖတ်ရှုပါ။ ‘‘ကိုယ်တော်ကို မပြစ်မှားဘဲနေနိုင်မည်အကြောင်း၊ ဗျာဒိတ်တော်ကို နှလုံးထဲမှာသိုထားပါပြီ’’ (ဆာ၊ ၁၁၉း၁၁)။

 ယေရှုရှင်သည် လူသားတို့ရင်ဆိုင်ရသောအပြစ်ပြဿနာကို စာနာ နိုင်ပါသည်။ ကျွန်ုပ်တို့ကိုစုံစမ်းနေသော စာတန်၏လှည့်ဖြားကွက်အားလုံးကို ယေရှုရှင်ရင်ဆိုင်ခဲ့ရပြီးဖြစ်သည်။ စုံစမ်းခံခဲ့ရပြီးဖြစ်သည်။ ထိုစုံစမ်းခြင်း များ အားလုံးကိုကျော်ဖြတ်အောင်မြင်နိုင်ရန် ကိုယ်တော်ညလုံးပေါက်ဆုတောင်းခဲ့ ရသည်။ အဖခမည်းတော် နှင့်အဆက်အသွယ်အပြတ်မခံခဲ့ပါ။ ကမ္ဘာမြေမှ ထွက်ခွာသွားသောအခါ ကိုယ်တော်သည် ပုံပမာနမူနာ များကို ချန်ထားပေးခဲ့ သည်။ နားထောင်ခြင်းရှိကြလျှင်၊ နာခံမှု၊ ယုံကြည်မှုရှိကြလျှင် လူတိုင်းကိုကူညီပြီး စုံစမ်းခြင်း အားလုံးကို ကျော်ဖြတ်သွားနိုင်သောခွန်အားတန်ခိုးကို ပေးမည်ဟုလည်း ကတိပေးခဲ့သည်။ ခရစ်တော်နှင့် တူသောစာရိတ္တကို ဆက်လက်မြှင့်တင် ပေးရန်ဖြစ်သည်။

 ‘‘တွေ့နိုင်သည်ကာလတွင် ထာဝရဘုရားကိုရှာကြလော့။ နီးတော် မူသည်ကာလတွင် ဆုတောင်းပတ္တနာ ပြုကြလော့။ ဆိုးသောသူသည် မိမိလမ်းကို လည်းကောင်း၊ မတရားသောသူသည် မိမိအကြံတို့ကိုလည်းကောင်း စွန့်ပစ်၍၊ ထာဝရဘုရားထံတော်သို့ပြောင်းလဲပါစေ။ သို့ပြုလျှင် သနားတော်မူလိမ့်မည်။ ငါတို့ဘုရားသခင့် ထံတော်သို့ပြောင်းလဲပါစေ၊ သို့ပြုလျှင် အထူးသဖြင့် အပြစ် ကိုလွတ်တော်မူလိမ့်မည် (ဟေရှာ၊ ၅၅း၆၊၇)။

 သင့်အနေဖြင့် လိုချင်တပ်မက်စိတ်ကြောင့် ကြုံတွေ့ရမည့်အကျိုးဆက် တစ်ခုခုအား ခံစားခဲ့ဖူးပါသလား။ သင့်အနေဖြင့် မည်သည့်သင်ခန်းစာ သင်ယူရရှိခဲ့သနည်း။ ထိုအရာများမှမည်သည့်အရာများအားသင်ယူရန် ကျန်ရှိ သေးသနည်း။

**ဆက်လက်လေ့လာရန်။ သောကြာနေ့ မတ်လ ၃ ရက်**

 ယေရိခေါမြို့ကိုသိမ်းပိုက်ရာတွင် ရွေငွေများကို အာခန်တစ်ယောက် တည်းယူလာခြင်းမဟုတ်။ ယောရှုမှလူများအား ဘုရားသခင်၏အိမ်တော်တွင် အသုံးပြုဖို့ရန် ရွေ၊ ငွေ၊ ကြေးဝါအိုးနှင့် သံထည် အဆောင် ပစ္စည်းများကို ယူဆောင်လာကြရန် အမိန့်ပေးခဲ့သည် (ယောရှု၊ ၆း၁၉၊၂၄)။ ကျန်ရှိသမျှ အရာအားလုံးကို မီးရှို့ဖျက်ဆီးပစ်လိုက်သည်။ အာခန်သည်သာ မိမိအတွက် တိတ်တဆိတ်ယူလာသောပစ္စည်းကို ဝှက်ထားခဲ့သည်။ လူပေါင်းသန်းနှင့်ချီသော ဣသရေလအထဲတွင်မှ အာခန်တစ်ယောက်တည်း ယင်းအမှုကိုပြုခဲ့သည်။ တရားစီရင် ခြင်း နှင့်အောင်မြင်မှုရရှိသော တဒင်္ဂအချိန်အတောအတွင်းကလေး မှာပင်ဖြစ်သည်။ ထိုအချိန်အတောအတွင်း မျိုးကလေးမှာပင် ဘုရားသခင်၏ အမိန့်တော်ကိုလွန်ဆန်ရဲခဲ့သည်။ အာခန်သည် ရှိနာအရပ်၌ မြတ်သောဗာဗုလုန် ဝတ်လုံကိုတပ်မက်သောစိတ်ရှိ၍ ဝှက်ထားခဲ့သောအပြစ်ကြောင့် သေဆုံးခဲ့ရ သည်။ အပြစ်တစ်ခုသည် အခြား အပြစ်တစ်ခုသို့ ဆင့်ကဲကူးစက်သွားခဲ့သည်။ သူသည် မြတ်သောဗာဗုလုန်ဝတ်လုံကိုတပ်မက်ခြင်းအပြင် ရွေ၊ ငွေနှင့် အခြား ပစ္စည်းများ ဘုရားသခင်၏အိမ်တော်အတွက် ရည်ရွယ်သောဥစ္စာအားလုံးကို ခိုးယူဝှက်ထားခဲ့သည်။ သူသည် ခါနာန်ပြည်ဝင်ရောက်လာသည်နှင့် အဦးသီးသောအသီးဟုသတ်မှတ်ရမည့် ပထမဦးဆုံး လက်ရ သိမ်းပိုက်နိုင်သော ဘုရားရှင်ပေးတော်မူသောဥစ္စာများကို လုယူမိခဲ့သူဖြစ်သည်’’ (Ellen G. White, Patriarchs and Prophets, p 496).

 နောက်ဆုံးကာလ၏ နိမိတ်လက္ခဏာအကြောင်းနှင့်ပတ်သက်၍ ရှင်ပေါလုသတိပေးချက်တွင် ပထမဦးဆုံး အရာနှစ်ခုမှာ ငွေကြေးအပေါ်ထားရှိ သောကျွနု်ပ်တို့၏သဘောထားနှင့် ဥစ္စာပစ္စည်း ပိုင်ဆိုင်မှုတို့ ဖြစ်သည်။ ‘‘နောင်ကာလသည် ခဲယဉ်းသောကာလဖြစ်မည်ကို သိမှတ်ကြလော့။ အဘယ်သို့ နည်းဟူမူကား၊ လူတို့သည် ကိုယ်ကိုကိုယ်ချစ်သောသူ၊ ငွေကိုတပ်မက်သောသူ၊ ဝါကြွားသောသူ၊.....(လောဘတပ်မက်)

(၂တိ၊ ၃း၁-၂)။ အတ္တတစ်ကိုယ်ကောင်း စိတ်နှင့် ငွေကိုတပ်မက်ခြင်းတို့သည် နောက်ဆုံးသောကာလေန့ရက်၌၊ (ယခု ကျွနု်ပ်တို့အချိန်) လူသားများတို့၏စိတ်တွင် ပို၍ထင်ရှားနေပါသည်။

 -ဝ-